Source: http://lex.justice.md/index.php?action=view&view=doc&id=311669
Timestamp: 2019-02-17 20:01:31+00:00

Document:
LPA443/1995
ID intern unic: 311669
din 04.05.1995
Publicat : 02.11.1995 în Monitorul Oficial Nr. 61 art Nr : 681
Abrogată prin LP158-XVI din 04.07.08, MO230-232/23.12.08 art.840; în vigoare 01.01.09
LP550-XV din 25.12.03, MO16-18/23.01.04 art.108
LP504-XV din 11.12.03, MO254/25.12.03 art. 1026
LP358-XV din 31.07.03 MO173/12.08.03 art.742, în vigoare de la 01.01.04
LP313-XV din 17.07.03, MO163-166/01.08.03 art.662
LP146-XV din 27.03.03, MO60/01.04.03 art.265
LP1146-XV din 20.06.02, MO96/05.07.02 art.707
LP543-XV din 12.10.01, MO141/22.11.01 art. 1095
LP520-XV din11.10.01, MO136/15.11.01 art.1051
LP61-XV din 11.04.01, MO49/03.05.01
LP1428-XIV din 28.12.00, MO8-10/25.01.01
LP946-XIV din 21.04.00, MO70/22.06.00
LP358-XIV din 15.04.99, MO55/28.05.99
LP1375-XIII din 19.11.97, MO05/22.01.98
LP1282-XIII din 18.07.97, MO54/21.08.97
LP888-XIII din 21.06.96,MO52/08.08.96
serviciul public înseamnă totalitatea autorităţilor publice şi activitatea persoanelor ce ocupă posturi în aparatul acestor organe, îndreptată spre realizarea împuternicirilor acestor autorităţi în scopul dezvoltării economiei, culturii, sferei sociale, promovării politicii externe, apărării ordinii de drept şi asigurării securităţii naţionale, ocrotirii drepturilor, libertăţilor şi intereselor legitime ale cetăţenilor;
funcţie publică înseamnă unitatea primară a autorităţii publice, care determină locul şi rolul cetăţenilor în munca socială în sistemul serviciului public, drepturile şi obligaţiile, exigenţele faţă de pregătirea lui profesională;
funcţie de demnitate publică este funcţia publică care se ocupă prin mandat obţinut direct, prin alegeri organizate, sau indirect, prin numire, în condiţiile legii.
funcţionar public înseamnă persoana care ocupă funcţie de stat remunerată şi care dispune de ranguri şi grade, stabilite în conformitate cu principiile prezentei legi;
persoană cu funcţie de răspundere este funcţionarul public învestit cu atribuţii în vederea exercitării funcţiilor autorităţilor publice sau a acţiunilor administrative de dispoziţie şi organizatorico-economice.
[Art.1 modificat prin LP447-XVI din 28.12.06, MO51-53/13.04.07 art.239]
Articolul 2. Legislaţia privind serviciul public
(1) Legislaţia privind serviciul public cuprinde Constituţia Republicii Moldova, prezenta lege, alte acte normative referitoare la acest serviciu.
(2) Raporturile de muncă, de asigurare cu pensii, alte relaţii privind serviciul public nereglementate prin prezenta lege se reglementează de legislaţia respectivă.
Articolul 3. Sfera de acţiune a prezentei legi
(1) Acţiunea prezentei legi se extinde asupra persoanelor care deţin funcţii publice în autorităţile publice centrale şi locale prevăzute în anexa nr.1, parte integrantă a prezentei legi.
[Art.3 al.(2) in redactia LP543 din 12.10.01, MO141/22.11.01 art.1095]
(2) Acţiunea prezentei legi se extinde asupra judecătorilor, procurorilor, locţiitorilor şi ajutorilor acestora, ofiţerilor de urmărire penală, colaboratorilor din serviciul diplomatic, serviciul fiscal, garda financiară, din organele controlului vamal, securităţii statului, din organele de interne, asupra militarilor, în partea în care nu este reglementată prin acte legislative speciale privind statutul lor juridic.
[Art. 3 al.(2) modificat prin LP206 din 29.05.03, MO149/18.07.03 art.598]
(3) Acţiunea prezentei legi nu se extinde asupra Preşedintelui Republicii Moldova, deputaţilor în Parlament, membrilor Guvernului, judecătorilor Curţii Constituţionale, membrilor Curţii Supreme de Justiţie, membrilor Consiliului Superior al Magistraturii, consilierilor autorităţilor administraţiei publice locale şi primarilor al căror statut juridic este stabilit de Constituţie şi de alte legi.
(4) Prevederile prezentei legi nu se aplică pentru persoanele care efectuează deservirea tehnică ce asigură funcţionarea autorităţilor publice indicate la alin. (1).
Articolul 4. Principiile fundamentale ale activităţii
Serviciul public îşi desfăşoară activitatea pe următoarele principii fundamentale:
a) devotamentul faţă de stat şi faţă de poporul Republicii Moldova;
b) respectarea strictă a legilor şi altor acte juridice conform legii, respectarea disciplinei de stat, răspunderea personală a funcţionarilor publici pentru exercitarea atribuţiilor de serviciu;
c) respectarea drepturilor şi intereselor legitime ale persoanelor fizice şi juridice, ale autorităţilor administraţiei publice locale;
d) profesionalismul, competenţa şi spiritul de iniţiativă;
e) obligativitatea hotărîrilor organelor ierarhic superioare;
f) democratismul şi publicitatea: crearea de posibilităţi egale tuturor cetăţenilor de a ocupa funcţii publice după aptitudinile şi pregătirea lor profesională; punerea în discuţie publică a proiectelor de decizii în probleme de importanţă socială; examinarea cererilor şi plîngerilor cu participarea petiţionarilor (la revendicarea cetăţenilor); informarea organelor de presă şi a altor mijloace de informare în masă despre activitatea autorităţilor publice (cu exepţia datelor ce constituie secret de stat sau un alt secret ocrotit de lege);
g) protejarea activităţii legitime a funcţionarului public: curmarea încercărilor de al împiedica să-şi îndeplinească atribuţiile de serviciu, responsabilitatea cetăţenilor pentru atentatele la activitatea legală a funcţionarului şi pentru nesupunere dispoziţiilor sau cerinţelor lui legitime.
Articolul 5. Sarcinile principale ale serviciului public
Sarcinile principale ale serviciului public sînt:
a) executarea prevederilor Constituţiei şi legislaţiei;
b) apărarea drepturilor şi intereselor legitime ale persoanelor fizice şi juridice, ale autorităţilor administraţiei publice locale, asigurarea exercitării lor;
c) asigurarea unei activităţi eficiente autorităţilor publice în conformitate cu scopurile, sarcinile şi competenţele lor, prevăzute de legislaţie;
d) perfecţionarea organizării activităţii administraţiei publice, a pregătirii profesionale a funcţionarilor publici.
Articolul 6. Organele de conducere a cadrelor serviciului public
(1) Politica de cadre în serviciul public este realizată de Direcţia pentru politica de cadre în componenţa Cancelariei de Stat a Republicii Moldova, care activează în baza unui regulament, aprobat de Guvern.
(2) Direcţia pentru politica de cadre are următoarele atribuţii principale:
a) organizarea şi conducerea activităţii de prognozare şi planificare a necesarului de cadre pentru aparatul autorităţilor publice;
b) organizarea, conducerea metodologică şi coordonarea activităţii de selectare şi repartizare a funcţionarilor publici;
c) organizarea şi conducerea metodologică a sistemului de perfecţionare profesională a funcţionarilor publici;
d) organizarea şi conducerea metodologică a activităţii de evaluare a muncii funcţionarilor publici;
e) elaborarea şi aprobarea indicaţiilor şi recomandărilor metodice privind organizarea muncii funcţionarilor publici;
f) organizarea şi coordonarea cercetărilor ştiinţifice în domeniul politicii de cadre, implementarea în practica muncii cu cadrele a realizărilor moderne ale ştiinţei şi tehnicii, a metodelor progresiste de formare, selectare şi repartizare a cadrelor, precum şi organizarea activităţii administratve.
(3) Conducerea nemijlocită a cadrelor din autorităţile publice este exercitată de administraţia autorităţilor respective prin intermediul serviciului de cadre în temeiul Regulamentului unic al serviciului de cadre, aprobat de Direcţia pentru politica de cadre.
[Art. 6 modificat prin LP436 din 27.07.01, MO108/06.09.01 art. 830]
STATUTUL JURIDIC AL FUNCŢIONARULUI PUBLIC
Articolul 7. Instituirea funcţiei publice
(1) Funcţia publică şi statutul ei juridic se instituie de Parlament, de Preşedintele Republicii Moldova, de Guvern şi de alte autorităţi publice centrale sau locale, în limita competenţei lor stabilite de Constituţie şi de alte legi.
(2) Statutul juridic al funcţiei publice se stabileşte potrivit nivelului organizatorico-juridic al autorităţii publice care angajează funcţionarul, locului şi rolului acestei funcţii în structura autorităţii publice, caracterului şi nivelului de competenţă profesională care se cer pentru ocuparea funcţiei respective.
(3) Statutul juridic al funcţiei publice include drepturile, obligaţiile, responsabilitatea funcţionarului public, exigenţele faţă de pregătirea lui profesională.
(4) În scopul perfecţionării sistemului de formare, selectare şi repartizare a cadrelor din serviciul public, al organizării raţionale şi sporirii eficienţei muncii lor, diferenţierii salariilor în raport cu complexitatea activităţii în funcţia dată, precum şi în scopul soluţionării altor chestiuni ce ţin de serviciul public se elaborează un Clasificator unic al funcţiilor publice şi Caracteristicile model de calificare a funcţiilor publice, aprobate de Guvern.
(5) Statutul juridic al funcţiei este elaborat în temeiul Clasificatorului unic al funcţiilor publice şi Caracteristicilor model de calificare a funcţiilor publice.
Articolul 8. Rangurile funcţiilor publice
Funcţiile publice sînt de trei ranguri:
- rangul întîi include funcţiile de conducere din autorităţile publice centrale, funcţiile de conducere din autorităţile administraţiei publice a unităţilor teritoriale autonome cu statut special, conform anexei nr. 2, parte integrantă a prezentei legi;
- rangul doi include funcţiile de conducere din unităţile autorităţilor publice centrale, funcţionarii de execuţie din aceste autorităţi şi funcţionarii de conducere din autorităţile administraţiei publice locale, conform anexei nr. 3, parte integrantă a prezentei legi;
- rangul trei include celelalte funcţii din autorităţile publice.
[Art.8 lin.3 modificat prin LP313 din 17.07.03, MO163/01.08.03 art.662]
[Art.8 modificat prin LP946 din 21.04.00, MO70/22.06.00]
[Art.8 modificat prin LP61 din 11.04.01, MO49/03.05.01]
Articolul 9. Gradele de calificare ale funcţionarilor publici
(1) Pentru fiecare rang se stabileşte trei grade de calificare ale funcţionarilor publici:
- rangul întîi:
- rangul doi:
consilier de stat de clasa a III-a
- rangul trei:
(2) Trecerea funcţionarului public, inclusiv la rugămintea lui, într-un alt grad de calificare se face succesiv, în corespundere cu pregătirea lui profesională, cu rezultatele muncii şi ale atestării, efectuate în modul stabilit de legislaţie.
(3) Persoanelor care au activat în funcţia de membru al Guvernului cel puţin doi ani li se conferă grade de calificare de rangul întîi.
(4) Gradul de calificare se conferă de autoritatea publică ce a angajat funcţionarul. Conferirea gradului se consemnează în carnetul de muncă al acestuia.
(5) Pentru trecerea în gradul de calificare imediat superior vechimea în grad este de cel puţin doi ani.
(6) Pentru îndeplinirea unor misiuni de răspundere deosebită, funcţionarul public poate fi trecut, înainte de termen în gradul ce îl depăşeşte pe cel anterior cu un grad.
(7) Conferirea gradelor de calificare se face conform Regulamentului de conferire a gradelor de calificare funcţionarilor publici, adoptat de Parlament.
(8) Gradele de calificare se conferă pe viaţă. Funcţionarul public poate fi degradat sau retrogradat numai prin hotărîre judecătorească pentru săvîrşirea unor acţiuni ilegale, ce prevăd răspundere penală, precum şi pentru conferire a gradului de calificare cu încălcarea regulamentului.
(9) Se poate stabili ca funcţionarul public să poarte uniformă şi însemne ale gradului de calificare, în modul stabilit de Guvern.
[Art.9 modificat prin LP946 din 21.04.00, MO70/22.06.00]
Articolul 10. Drepturile şi obligaţiile funcţionarului public
(1) Funcţionarul public are dreptul:
a) să examineze probleme şi să ia decizii în limitele împuternicirilor sale;
b) să solicite, în limitele competenţei sale, şi să primească de la alte autorităţi publice, precum şi de la persoane fizice şi juridice, indiferent de tipul de proprietate şi forma lor de organizare juridică, informaţia necesară;
c) să-şi perfecţioneze pregătirea profesională;
d) să avanseze în serviciu corespunzător pregătirii lui profesionale, capacităţilor intelectuale, rezultatelor atestării, conştiinciozităţii în exercitarea atribuţiilor, în cazul în care participă la concursul pentru ocuparea posturilor vacante de un rang superior;
e) să-şi cunoască drepturile şi obligaţiile de serviciu;
f) să fie remunerat conform funcţiei, pregătirii profesionale şi experienţei sale de muncă;
g) să se asocieze în sindicate şi să participe la activitatea lor în afara orelor de program;
(2) Funcţionarul public este obligat:
a) să execute la timp şi calitativ deciziile autorităţilor publice în problemele ce ţin de competenţa lui;
b) să dirijeze în cunoştinţă de cauză sectorul de muncă încredinţat, să manifeste iniţiativă şi perseverenţă, să asigure îndeplinirea întocmai a sarcinilor ce stau în faţa autorităţii publice;
c) să respecte cu stricteţe drepturile şi libertăţile cetăţenilor;
d) să se călăuzească, în exercitarea atribuţiilor, de legislaţia în vigoare, să fie obiectiv şi imparţial, să nu dea dovadă de tergiversări şi birocratism;
e) să examineze la timp propunerile, cererile şi plîngerile cetăţenilor în domeniul activităţii sale de serviciu, în conformitate cu legislaţia;
f) să studieze opinia publică şi să ţină cont de aceasta în activitatea sa;
g) să păstreze secretul de stat şi un alt secret ocrotit de lege precum şi al informaţiilor despre cetăţeni de care ia cunoştinţă în exercitarea atribuţiilor, dacă astfel este stabilit de legislaţie;
h) să-şi perfecţioneze în permanenţă pregătirea profesională.
(3) Funcţionarul public îşi desfăşoară activitatea în condiţiile legislaţiei în vigoare şi în limitele atribuţiilor sale de serviciu. În cazul în care funcţionarului public i se încredinţează o însărcinare a cărei legalitate este îndoielnică, el are obligaţia să informeze imediat şeful nemijlocit, iar dacă însărcinarea rămîne în vigoare, să se adreseze conducerii ierarhic superioare şi să execute însăcinarea, dacă se confirmă legitimitatea ei. La solicitarea funcţionarului, însărcinarea a cărei legalitate trezeşte îndoieli se emite în scris. Răspunderea pentru efectele îndeplinirii unor însărcinări nelegale o poartă persoana cu funcţie de răspundere care a aprobat executarea lor.
(4) Drepturile şi obligaţiile funcţionarului public sînt stabilite conform Caractiristicilor model de calificare ale funcţiilor publice şi se aprobă de conducătorul autorităţii publice.
Articolul 11. Restricţii
(1) Nu poate ocupa o funcţie publică persoana care:
a) este considerată, prin hotărîre judecătorească, incapabilă sau cu o capacitate de exerciţiu restrinsă;
b) are antecedente penale rezultate din infracţiuni intenţionate ce nu au fost ridicate sau stinse în modul stabilit de lege;
[Lit. b) completată prin Legea nr.1282-XIII din 18.07.97]
c) nu este aptă, din punct de vedere medical, pentru exercitarea funcţiei, conform certificatului medical de sănătate, dacă pentru funcţia respectivă sînt stabilite cerinţe speciale faţă de sănătatea persoanelor în cauză.
(2) Funcţionarul public nu poate ocupa o funcţie în subordinea sau sub controlul funcţiilor deţinute în aceei autoritate publică sau în altele de rudele lui directe (părinţii, fraţii, surorile, copiii) sau de rudele lui prin alianţă (soţul, soţia, părinţii, fraţii, surorile soţiei soţului). În cazul în care sînt încălcate aceste restricţii, funcţionarul public este transferat într-o funcţie care ar exclude o astfel de subordonare, iar dacă transferul este imposibil, unul este concediat, la decizia organului ierarhic superior.
(3) Funcţionarul public nu are dreptul:
a) să deţină două funcţii în acelaşi timp sau să cumuleze o altă muncă în autorităţile publice, să deţină două funcţii în acelaşi timp sau să cumuleze o altă muncă prin contract sau acord, în întreprinderi străine sau întreprinderi şi organizaţii mixte, în întreprinderi, instituţii şi organizaţii cu orice formă de organizare juridică şi în asociaţii obşteşti, a căror activitate este controlată, subordonată sau în anumite privinţe este de competenţa autorităţii în care el este angajat, cu excepţia activităţilor ştiinţifice, didactice, de creaţie şi de reprezentare a statului în societăţile economice. Modul de cumulare a acestor activităţi cu funcţia publică este stabilit de Guvern;
[Art.11 al.(3) lit.a) modificată prin L358-XIV din 15.04.99, MO55/28.05.99]
b) să fie împuternicit al unor terţe persoane în autoritatea publică în care este angajat;
c) să desfăşoare nemijlocit activitate de întreprinzător ori să înlesnească, în virtutea funcţiei sale, activitatea de întreprinzător a persoanelor fizice şi juridice în schimbul unor recompense, servicii, înlesniri;
d) să aibă conturi nedeclarate în băncile din străinătate;
[Lit. d) în redacţia Legii nr.1282-XIII din 18.07.97]
e) să plece în delegaţie peste hotare din contul persoanelor fizice şi juridice, cu excepţia deplasărilor de serviciu, prevăzute în acordurile internaţionale la care Republica Moldova este parte sau conform înţelegerilor dintre autorităţile publice ale Republicii Moldova şi organele respective din alte state;
f) să primească daruri şi servicii pentru îndeplinirea atribuţiilor de serviciu, cu excepţia semnelor de atenţie simbolice, conform normelor de politeţe şi ospitalitate recunoscute;
[Lit. f) modificată prin Legea nr.1282-XIII din 18.07.97]
g) să participe la grevele care dereglează funcţionarea autorităţii publice respective, de a cărei activitate depinde asigurarea societăţii cu bunuri şi servicii de importanţă vitală.
h) să săvîrşească acţiuni interzise prin articolul 8 din Legea privind combaterea corupţiei şi protecţionismului.
[Lit. h) introdusă prin Legea nr.1375-XIII din 19.11.97]
i) să exercite o funcţie care prevede acces la secretul de stat, în cazul deţinerii cetăţeniei altui stat.
[Art.11 al.(3), lit.i) introdusă prin LP273-XVI din 07.12.07, MO84-85/13.05.08 art.288]
(4) Funcţionarul public, antrenat în una din activităţile enumerate la alin.(3), cu excepţia activităţii prevăzute la lit.i), se avertizează de conducătorul autorităţii publice ca să abandoneze activitatea. Dacă după expirarea unei luni de la data avertizării funcţionarul nu abandonează activitatea, este concediat din funcţia publică.
[Art.11 al.(4) modificat prin LP273-XVI din 07.12.07, MO84-85/13.05.08 art.288]
(5) Funcţionarul public concediat (demisionat) nu poate reprezenta interesele persoanelor fizice şi juridice în problemele ce constituie obiectul activităţii lui de serviciu şi sînt considerate prin lege un secret de stat sau un alt secret ocrotit de lege.
Articolul 12. Exigenţe speciale
La încadrarea în serviciul public şi ulterior în fiecare an, funcţionarul public este obligat să prezinte, în condiţiile legii, declaraţie cu privire la venituri şi proprietate.
[Art.12 modificat prin L136-XV din 06.05.04, MO91-95/11.06.04 art.482]
[Alin. (1) modificat prin Legea nr.1282-XIII din 18.07.97]
ÎNCADRAREA ÎN SERVICIUL PUBLIC ŞI EXERCITAREA LUI
Articolul 13. Dreptul la încadrare în serviciul public
(1) Dreptul de a se angaja în serviciul public îl au cetăţenii Republcii Moldova, indiferent de rasă, naţionalitate, sex, confesiune, care domiciliază permanent în republică, posedă studiile corespunzătoare şi sînt apte din punct de vedere medical pentru exercitarea funcţiei, conform certificatului medical de sănătate, şi nu li se aplică restricţiile prevăzute la art. 11.
(2) Persoana care se angajează în serviciul public trebuie să cunoască limba moldovenească în limitele prevăzute de legislaţia privind funcţionarea limbilor pe teritoriul Republicii Moldova.
Articolul 14. Ocuparea funcţiilor publice
(1) Ocuparea funcţiilor publice se face prin angajare, numire, alegere, concurs.
(2) Funcţiile de specialisti se ocupă prin angajare şi concurs.
(3) Funcţiile de conducere (de răspundere) se ocupă prin numire, alegere şi concurs.
(4) Ocuparea funcţiilor publice prin numire se efectuează de autoritatea publică ierarhic superioară sau de persoana cu funcţie de răspundere împuternicită.
(5) Ocuparea funcţiilor publice prin angajare, alegere şi concurs se efectuează de autoritatea publică în cadrul căreia persoana urmează să lucreze.
(6) Funcţiile publice le ocupă persoanele care au gradul de calificare necesar. Dacă persoanele care se încadrează în serviciul public nu au gradul de calificare respectiv, li se stabileşte o perioadă de probă, conform art.16. Comisia de atestare examinează, în perioada stabilită, corespunderea acestora funcţiei deţinute şi decide asupra conferirii gradului de calificare.
(7) Modul de ocupare a funcţiilor publice prin angajare, numire, alegere şi concurs, cu excepţia cazurilor stabilite de legislaţie, este determinat de Guvern.
(8) Funcţionarii aparatului Parlamentului, aparatului Preşedintelui Republicii Moldova, Cancelariei de Stat, ministerelor şi altor autorităţi publicecentrale sînt angajaţi în funcţie prin actul conducătorului serviciului public respectiv. Intrarea în funcţie a unor noi conducători ai serviciilor publice menţionate are ca efect încetarea activităţii în funcţiile respective prin demisionare a consilierilor, ajutorilor, funcţionarilor serviciilor de presă şi secretarilor.
[Alin. (8) în redacţia Legii nr.1282-XIII din 18.07.97]
Articolul 15. Jurămîntul funcţionarului public
(1) Cetăţenii încadraţi pentru prima dată în serviciul public în calitate de persoane cu funcţii de răspundere şi funcţionarii publici promovaţi pentru prima dată în posturi cu funcţie de răspundere depun următorul jurămînt:
"Conştient de responsabilitatea ce-mi revine în serviciul public în calitate de persoană cu funcţie de răspundere, jur solemn să servesc cu credinţă statul şi poporul Republicii Moldova, să respect Constituţia şi legile ţării, să apăr interesele şi autoritatea statului, drepturile, libertăţile şi interesele legitime ale cetăţenilor, să port cu demnitate titlul de funcţionar public, să-mi exercit în mod conştiincios obligaţiile. Dacă voi încălca acest jurămînt, sînt gata să port răspundere cu toată rigoarea legii".
(2) Jurămîntul se depune o singură dată, în prezenţa colectivului unităţii respective a autorităţii publice, în faţa simbolurilor de stat, la cel mult 10 zile de la ocuparea funcţiei.
(3) Persoana cu funcţie de răspundere semnează jurămîntul, care se anexează la dosarul său personal.
(4) La trecerea în serviciul unei alte autorităţi publice, indiferent de motiv, persoana cu funcţie de răspundere nu mai depune jurămîntul.
(1) La încadrarea în serviciul public prin angajare sau numire părţile pot conveni asupra susţinerii unei perioade de probă, în care se verifică dacă persoana corespunde funcţiei. Perioada de probă nu poate fi mai mare de 6 luni, în care nu intră lipsele întemeiate de la serviciu.
(2) Dacă perioada de probă a expirat, iar funcţionarul public continuă să-şi exercite fincţiile, se consideră că el a susţinut proba. În cazul în care persoana nu susţine proba, ea este eliberată din funcţie, conform legislaţiei muncii.
(3) Persoana cu funcţie de răspundere care susţine proba depune, în termen de cel mult 10 zile după expirarea perioadei de probă, jurămîntul prevăzut la art. 15.
(4) Încadrarea în serviciul public prin alegere sau concurs nu prevede perioada de probă. Aceasta nu se stabileşte nici în cazul transferării funcţionarului public în o altă autoritate publică.
Articolul 17. Încadrarea în serviciul public
Încadrarea în serviciul public se efectuează prin încheierea unui acord individual de muncă, prin emiterea unei hotărîri (decizii, dispoziţii) sau a unui ordin.
Articolul 18. Timpul de muncă
(1) Timpul de muncă al funcţionarului public îl constituie partea timpului calendaristic în care funcţionarul este obligat să-şi exercite atribuţiile de serviciu.
(2) Timpul de muncă al funcţionarului public se stabileşte în conformitate cu legislaţia muncii.
Articolul 19. Avansarea în serviciu
(1) Avansarea în serviciu a funcţionarului public se face prin transferarea într-o funcţie superioară sau prin conferire a unui grad de calificare superior.
(2) De dreptul la avansare în serviciu beneficiază funcţionarii care au obţinut rezultate mai bune în muncă, au dat dovadă de spirit de iniţiativă, îşi perfecţionează continuu pregătirea profesională, sînt incluşi în rezerva de cadre şi au gradul de calificare necesar.
Articolul 20. Rezerva de cadre pentru serviciul public
(1) În autorităţile publice se crează o rezervă de cadre pentru completarea oportună a posturilor vacante şi pentru avansare în funcţie.
(2) În rezerva de cadre sînt incluşi funcţionarii publici care au urmat cursul de perfecţionare, au gradul de calificare necesar şi sînt recomandaţi, de comisia de atestare, pentru funcţii superioare, precum şi persoanele care prin calităţile lor pot deţine funcţiile respective.
Articolul 21. Pregătirea de specialişti pentru serviciul public,
perfecţionarea lor profesională
(1) Pregătirea de specialişti pentru serviciul public se efectuează în instituţii de învăţămînt specializate în domeniul administrării publice şi în alte instituţii de profil.
(2) Funcţionarii publici îşi perfecţionează pregătirea profesională prin diverse forme de instruire în sistemul de stat de pregătire şi reciclare a cadrelor.
(3) Funcţionarii publici urmează cursuri de perfecţionare o dată la 4 ani.
(4) Rezultatele instruirii şi nivelul de calificare obţinut se iau în conformitate la avansarea în serviciu.
Articolul 22. Atestarea
(1) Pentru ameliorarea activităţii serviciului public, îmbunătăţirea procesului de selecţionare, repartizare şi educare a cadrelor, pentru stimularea perfecţionării profesionale, ridicarea calităţii şi eficienţei muncii, pentru asigurarea salariului în raport cu rezultatele muncii, funcţionarii publici, cu excepţia celor care deţin funcţii de rangul întîi, sînt supuşi atestării periodice (o dată la 3 ani).
(2) Autorităţile publice centrale şi autorităţile administraţiei publice locale creează comisii de atestare, care acţionează în baza unui regulament aprobat de aceste autorităţi.
(3) Comisia de atestare apreciază activitatea funcţionarului public, competenţa lui profesională, cultura juridică, capacitatea de a lucra cu oamenii şi corespunderea funcţiei pe care o deţine.
(4) În conformitate cu rezultatele atestării funcţionarilor, autoritatea publică decide asupra corespunderii acestora funcţiei deţinute, asupra conferirii gradului de calificare, majorării sau reducerii salariului funcţiei, stabileşte, schimbă sau anulează sporurile la salariul funcţiei, cu excepţia sporurilor pentru grad de calificare şi vechime în muncă, îi recomandă pentru cursuri de perfecţionare, pentru includere în rezerva de cadre.
(5) Modul şi condiţiile atestării funcţionarilor publici se stabilesc printr-un regulament aprobat de Guvern.
[Art.22 al.(5) în redacţia LP520 din 11.10.01, MO136/15.11.01 art.1051]
Articoul 23. Registrul şi dosarul personal
(1) Registrul funcţionarilor publici conţine informaţii despre persoanele care deţin funcţii publice, precum şi despre funcţionari publici pensionaţi.
(2) Modul de ţinere a registrului se stabileşte de Guvern.
(3) Dosarul personal al funcţionarului public este completat de serviciul de cadre al autorităţii publice. În cazul trecerii funcţionarului într-o altă autoritate publică, dosarul se transmite la noul loc de serviciu. Nu se admite ca aceluiaşi funcţionar public să i se îndeplinească mai multe dosare personale.
(4) Dosarul personal conţine informaţii despre funcţionarul public şi despre modul în care acesta îşi exercită atribuţiile. Funcţionarul are dreptul să ia cunoştinţă de dosarul personal.
(5) Este interzis să se facă referiri, în dosarul personal şi în registru, la apartenenţa politică şi religioasă sau la viaţa particulară a funcţionarului public.
RETRIBUIREA MUNCII ŞI GARANŢIILE
SOCIALE ALE FUNCŢIONARILOR PUBLICI
Articolul 24. Salarizarea
Salarizarea funcţionarilor publici se efectuează în modul, condiţiile şi mărimile prevăzute de Legea nr.355-XVI din 23 decembrie 2005 cu privire la sistemul de salarizare în sectorul bugetar.
Articolul 25. Garanţiile sociale şi compensaţiile
(1) Funcţionarii publici şi membrii familiilor lor care locuiesc împreună cu ei beneficiază de asistenţă medicală gratuită la nivel minim necesar în instituţii curative profilactice de stat, inclusiv după pensionare.
(2) Funcţionarii publici sînt asiguraţi cu locuinţă în modul stabilit de legislaţie.
(3) Funcţionarii publici delegaţi în misiuni de serviciu beneficiază de locuri rezervate la hotel şi de bilete rezervate la toate tipurile de transport.
(4) În cazul lichidării sau reorganizării autorităţii publice ori reducerii statelor de personal, funcţionarii disponibilizaţi, cu excepţia persoanelor care au dreptul la pensie conform Legii nr.156-XIV din 14 octombrie 1998 privind pensiile de asigurări sociale de stat, primesc o indemnizaţie de concediere egală cu 6 salarii medii lunare dacă vechimea în serviciul public este de cel puţin 2 ani, precum şi o indemnizaţie de şomer egală cu un salariu mediu, în modul stabilit de legislaţie. De astfel de indemnizaţii beneficiază şi funcţionarii publici cu funcţii de rangul întîi în cazul expirării mandatului acestora şi netransferării lor în altă funcţie. De indemnizaţiile nominalizate beneficiază şi funcţionarii demisionaţi în conformitate cu art.14 alin.(8), inclusiv în cazul reangajării sau angajării în oricare altă funcţie în autorităţile publice.
(5) În cazul pensionării anticipate ori obţinerii dreptului la pensie pentru limită de vîrstă sau în cazul încetării contractului individual de muncă, funcţionarul public, la cererea lui scrisă, beneficiază, pentru fiecare an complet de activitate în serviciul public, de dreptul la o indemnizaţie unică în proporţie de 50% din salariul funcţiei (funcţionarii publici care deţin funcţii publice de rangul întîi - în proporţie de 50% din salariul lunar) stabilit pe funcţia deţinută la momentul depunerii cererii în cauză.
(51) În cazul în care funcţionarul public a primit indemnizaţia unică în condiţiile specificate la alin.(5) şi continuă să activeze în serviciul public sau în cazul angajării noi (repetate) în serviciul public, la încetarea contractului individual de muncă, indemnizaţia unică i se va acorda în mărimea cuvenită pentru anii compleţi de activitate în serviciul public după perioada pentru care a fost achitată indemnizaţia unică anterioară.
(52) Persoanele care au deţinut anterior funcţii publice, dar nu s-au folosit de dreptul la indemnizaţie unică vor putea beneficia de aceasta în cazul unei angajări noi (repetate) în serviciul public şi încetării ulterioare a contractului individual de muncă sau în cazul pensionării acestora în perioada aflării în serviciul public.
(6) Funcţionarilor publici al căror contract individual de muncă a fost desfăcut în condiţiile art.28 alin.(1) lit.h) li se păstrează garanţiile sociale şi compensaţiile prevăzute în prezentul articol.
(7) Funcţionarului public şi membrilor familiei lui li se garantează apărare contra violenţei, ameninţărilor, insultelor şi altor acţiuni nelegitime în legătură cu exercitarea funcţiei sale.
(8) În cazul în care funcţionarul public este eliberat din funcţie în legătură cu săvîrşirea unor acţiuni ilegale, inclusiv neîndeplinirea sistematică a atribuţiilor, dreptul la garanţiile sociale şi la compensaţiile stabilite în prezentul articol nu se păstrează.
(9) Schimbarea conducătorilor autorităţilor publice nu este temei pentru încetarea exercitării atribuţiilor funcţionarilor publici din iniţiativa noilor conducători, cu excepţia celor care deţin funcţiile indicate la art.14 alin.(8).
[Art.25 modificat prin LP447-XVI din 28.12.06, MO51-53/13.04.07 art.239]
[Art.25 în redacţia LP1358 din 03.11.00, MO152/07.11.00]
Articolul 26. Stimulentele pentru merite deosebite în serviciul public
(1) Funcţionarii publici pot fi stimulaţi pentru exercitarea exemplară a atribuţiilor, spirit activ şi spirit de iniţiativă, pentru muncă îndelungată şi ireproşabilă.
(2) Măsurile de stimulare şi modul de aplicare a acestora sînt stabilite de legislaţia muncii.
(3) Pentru merite deosebite în muncă funcţionarii publici sînt propuşi spre a fi distinşi cu decoraţii de stat şi titluri onorifice.
Articolul 27. Concediul anual
(1) Funcţionarii publici au dreptul la concediu anual plătit, cu o durată de 30 de zile lucrătoare. În cazul în care vechimea în serviciul public depăşeşte 5 ani, 10 ani, 15 ani concediul de odihnă plătit se măreşte respectiv cu 2, cu 4, cu 6 zile lucrătoare.
(2) Funcţionarii publici au dreptul la un concediu anual neplătit de cel mult 60 de zile lucrătoare. Concediu fără plată se acordă în cazuri excepţionale stabilte de autoritatea publică respectivă.
ÎNCETAREA SERVICIULUI PUBLIC
Articolul 28. Temeiurile încetării serviciului public
(1) Încetarea serviciului public are loc în temeiul şi în modul stabilit de legislaţia muncii. Serviciul public încetează şi în cazul:
a) neexecutării obligaţiilor prevăzute la art. 10 alin. (2);
b) încălcării restricţiilor prevăzute la art. 11 alin. (3);
c) comiterii încălcărilor enumerate la art. 30 alin. (4);
d) nerespectării exigenţelor speciale prevăzute la art.12;
e) refuzului de a depune jurămîntul, prevăzut la art. 15;
f) pierderii cetăţeniei Republicii Moldova;
g) expirării împuternicirilor în funcţia publică;
h) desfacerii contractului individual de muncă în legătură cu schimbarea conducătorilor autorităţii publice, a persoanelor care deţin funcţiile prevăzute la art.14 alin. (8);
(2) Încetarea serviciului public în cazurile prevăzute la alin.(1) lit. a), b), c), d), e), f), g) şi h) are loc prin desfacerea contractului individual de muncă, la iniţiativa autorităţii publice.
(3) Desfacerea contractului individual de muncă în cazurile prevăzute la alin. (2) se efectuează de autoritatea publică de a cărei competenţă ţine încadrarea funcţionarului în serviciul public.
[Art.28 modificat prin LP273-XV din 16.07.04, MO168-170/10.09.04 art.771]
[Art.28 al.(1) lit.d) modificată prin LP136-XV din 06.05.04, MO91-95/11.06.04 art.482]
[Art.28 modificat prin LP358 din 31.07.03 MO173/12.08.03 art.742 la data 01.01.04]
[Art.29 în redacţia LP1358 din 03.11.00, MO152/07.11.00]
Articolul 29. Vechimea în muncă în serviciul public
(1) Vechimea în muncă în serviciul public include perioadele de activitate în funcţii publice în autorităţile publice centrale şi autorităţile administraţiei publice locale, prevăzute în anexa nr.1, parte integrantă a prezentei legi.
(2) În vechimea în muncă în serviciul public se includ, de asemenea, perioadele de activitate în autorităţile administraţiei publice care au funcţionat pe teritoriul Republicii Moldova pînă la punerea în aplicare a prezentei legi.
(3) Sînt asimilate vechimii în muncă în serviciul public perioadele de activitate a funcţionarilor publici în funcţiile de conducere din autorităţile publice centrale şi autorităţile administraţiei publice locale, deţinute prin numire sau alegere (membru al Guvernului, preşedinte şi vicepreşedinte al consiliului judeţean sau al comitetului executiv raional, primar şi viceprimar al municipiului, oraşului, comunei, satului, pretor), perioadele de activitate în organismele internaţionale la care Republica Moldova este parte în calitate de reprezentanţi permanenţi sau funcţionari cu împuterniciri respective, numiţi de către autorităţile publice competente.
[Art.291 devine art.29 prin LP273-XV din 16.07.04, MO168-170/10.09.04 art.771]
[Art.291 introdus prin LP946 din 21.04.00, MO70/22.06.00]
[Art.292 se exclude prin LP358 din 31.07.03 MO173/12.08.03 art.742 la data 01.01.04]"
[Art.292 introdus prin LP146 din 27.03.03, MO60/01.04.03 art.265]
Articolul 30. Responsabilitatea
(1) Funcţionarii pot fi traşi la răspundere disciplinară, materială, administrativă sau penală numai în temeiul şi în modul stabilit de legislaţie.
(2) Se aplică sancţiune disciplinară în cazul neexercitării sau exercitării necorespunzătoare a funcţiei.
(3) Sancţiunile disciplinare şi modul lor de aplicare se stabilesc în conformitate cu legislaţia muncii şi prezenta lege.
(4) Persoanele cu funcţie de răspundere care încalcă regulile concursului de angajare în serviciul public, care angajează ignorînd restricţiile prevăzute la art. 11 şi nu respectă regulile de atestare a funcţionarilor publici şi de conferire a gradelor de calificare sînt retrogradaţi pe un termen de pînă la un an sau concediaţi, dacă acţiunile lor nu atrag răspundere penală.
(5) Dacă acţiunile funcţionarului, legate de îndeplinirea obligaţiilor de serviciu, întrunesc elementele componente ale infracţiunii, conducătorul autorităţii publice este obligat să prezinte materialele respective organelor de urmărire penală şi, în baza deciziei acestora, să-l înlăture de la exercitarea obligaţiilor de serviciu cu suspendarea salariului.
(6) Durata înlăturării din funcţie nu poate depăşi termenele stabilite de legislaţie pentru urmărire penală sau judecare a cauzei.
(7) Dacă în urma urmăririi penale se constată că decizia de înlăturare dun funcţie nu este legitimă, ea se anulează, iar funcţionarului public i se plăteşte salariul mediu lunar pentru întreaga perioadă de înlăturare.
[Art.30 al.(5)-(7) modificat prin LP206 din 29.05.03, MO149/18.07.03 art.598]
Articolul 31. Examinarea litigiilor de muncă
Litigiile de muncă ale funcţionarilor publici se examinează în modul stabilit de legislaţie.
Prezenta lege reprezintă baza legislativă a activităţii serviciului public şi este un act de acţiune directă referitor la încetarea serviciului public conform prevederilor art. 28 alin. (1) şi la răspunderea disciplinară conform art. 30 alin. (4).
Prezenta lege intră în vigoare la 1 ianuarie 1996, cu excepţia:
- articolului 24 în partea în care se referă la stabilirea noilor condiţii şi cuantumuri ale retribuirii muncii, precum şi la plata sporurilor la salariu pentru grad de calificare, cunoaştere a două sau mai multe limbi, una dintre care este limba de stat, dacă sînt folosite în exercitarea atribuţiilor, acest articol urmînd să fie pus în aplicare de la 1 ianuarie 1997;
[În redacţia Legii nr.888 din 21.06.96]
- articolului 29 în partea care se referă la acordarea dreptului de demisie în cazurile prevăzute la alin. (1) lit. a), b) şi c), acest articol urmînd să fie pus în aplicare de la 1 iulie 1996;
- articolului 28 alin.(1) lit. h) care urmează să fie pus în aplicare după primele alegeri ale Preşedintelui Republicii Moldova, ale Parlamentului, ce vor avea loc după intrarea în vigoare a prezentei legi, cu formarea Guvernului în urma acestor alegeri.
Persoanele încadrate în serviciul public pînă la intrarea în vigoare a prezentei legi sînt obligate să depună jurămîntul prevăzut la art. 15 în decursul a 3 luni de la data intrării în vigoare.
Guvernul, pînă la 1 ianuarie 1996:
- va prezenta Parlamentului propuneri pentru aducerea legislaţiei în vigoare în conformitate cu această lege:
- va adopta actele normative necesare puse în competenţa sa de prezenta lege.
Pînă la aducerea legislaţiei în conformitate cu legea de faţă, actele legislative în vigoare se aplică în măsura în care nu contravin acesteia.
Chişinău, 4 mai 1995.
Nr. 443-XIII.
AUTORITĂŢILE PUBLICE CARE CAD SUB INCIDENŢA
LEGII SERVICIULUI PUBLIC
Aparatele autorităţilor publice centrale constituite de către Preşedintele Republicii Moldova, Parlament sau Guvern;
Conducerea Academiei de Ştiinţe a Moldovei, aparatul Consiliului Suprem pentru Ştiinţă şi Dezvoltare Tehnologică şi cel al Agenţiei pentru Inovare şi Transfer Tehnologic;
Conducerea şi aparatul Consiliului Naţional pentru Acreditare şi Atestare;
Academia de Administrare Publică de pe lîngă Preşedintele Republicii Moldova ca centru naţional de promovare a politicii de stat în domeniul administraţiei publice;
Structurile reprezentative ale Republicii Moldova în organismele internaţionale la care Republica Moldova este parte;
Aparatele centrale şi unităţile teritoriae ale ministerelor,departamentelor şi ale altor autorităţi publice centrale de specialitate;
Aparatele şi unităţile teritoriale ale departamentelor şi ale altor organe ale administraţiei publice din subordinea autorităţilor publice centrale de specialitate;
Organele centrale şi unităţile teritoriale ale Serviciului de Stat de arhivă;
Autorităţile administraţiei publice locale, direcţiile şi secţiile lor autonome, indiferent de sursele de finanţare;
Organele instanţelor judecătoreşti, procuraturii, serviciului diplomatic, serviciului fiscal, Centrului pentru Combaterea Crimelor Economice şi Corupţiei, inspectoratelor de stat, controlului vamal, securităţii statului, din organele de interne, organele apărării, precum şi persoanele care deţin funcţii publice în autorităţile publice enumerate, a căror activitate nu este reglementată prin acte legislative speciale privind statutul juridic al acestor autorităţi publice.
[Anexa nr.1 modificată prin LP56-XVI din 20.03.08, MO80/22.04.08 art.263]
[Anexa nr.1 modificată prin LP294-XV din 28.07.04, MO138-146/13.08.04 art.747]
[Anexa nr.1 al.8 introdus prin LP550 din 25.12.03, MO16-18/23.01.04 art.108]
[Anexa nr.1 al.8 exclus prin LP313 din 17.07.03, MO163/01.08.03 art.662]
[Al.7, 8 şi 9 introdus prin LP946 din 21.04.2000, MO70/22.06.2000]
[Anexa1 al.14 modificat prin LP1146 din 20.06.2002, MO96/05.07.2002 art.707]
[Anexa 1 al.14 modificat prin LP543 din 12.10.01, MO141/22.11.01 art.1095]
[An.1 ult. al. modificat prin LP1358 din 03.11.2000, MO152/07.11.2000]
FUNCŢIILE PUBLICE DE RANGUL ÎNTÎI
[Anexa nr.2 al.2 introdus prin LP335 din 16.12.05, MO1/06.01.06 art.22]
Conducător de autoritate publică centrală de specialitate, care nu este membru al Guvernului, constituită de Preşedintele Republicii Moldova, de Parlament sau de Guvern; adjunctul lui;
Membru al Curţii de Conturi
Conducător al Cancelariei de Stat, adjunctul lui
- Prim-vicepreşedintele, vicepreşedinţii şi secretarul ştiinţific general al Academiei de Ştiinţe a Moldovei;
- Preşedintele Consiliului Naţional pentru Acreditare şi Atestare;
[Anexa nr.2 al.5-6 introduse prin LP294-XV din 28.07.04, MO138-146/13.08.04 art.747]
Rectorul şi vicerectorii Academiei de Administrare Publică de pe lîngă Preşedintele Republicii Moldova
[Anexa nr.2 al.5 introdus prin LP550 din 25.12.03, MO16/23.01.04 art. 108]
Reprezentant permanent în structura reprezentativă a Republicii Moldova în organismul internaţional la care Republica Moldova este parte, dacă statutul juridic al acestei structuri nu este reglementat de altă lege
[Al.4 şi 5 introdus prin LP946 din 21.04.00, MO70/22.06.00]
Conducător de autoritate a administraţiei publice a unităţii teritoriale autonome cu statut special care nu este membru al Guvernului;
Consilier al Preşedintelui Republicii Moldova
Consilier al Preşedintelui Parlamentului
Consilier al Preşedintelui Curţii Supreme de Justiţie
[Anexa nr. 2 CPCSJ introdus prin LP504 din 11.12.03, MO254/25.12.03 art. 1026]
FUNCŢIILE PUBLICE DE RANGUL AL DOILEA
Conducător adjunct de autoritate a administraţiei publice a unităţii teritoriale autonome cu statut special
Conducător de unitate a aparatului Preşedintelui Republicii Moldova; adjunctul lui
Conducător de unitate a aparatului Parlamentului; adjunctul lui
Conducător de unitate a Cancelariei de Stat; adjunctul lui
Şef al Secretariatului Curţii Constituţionale, adjunctul lui, consilier al Preşedintelui Curţii Constituţionale
[Alin.5 introdus prin Legea nr.1572-XIII din 26.02.98]
Directorul executiv şi vicedirectorul aparatului Consiliului Suprem pentru Ştiinţă şi Dezvoltare Tehnologică
[Anexa nr.3 al.6 introdus prin LP294-XV din 28.07.04, MO138-146/13.08.04 art.747]
Director de departament, şef de direcţie, şef de catedră, şef de secţie (din compartimentele care nemijlocit realizează instruirea funcţionarilor publici) ai Academiei de Administrare Publică de pe lîngă Preşedintele Republicii Moldova
[Anexa nr.3 al.6 introdus prin LP550 din 25.12.03, MO16/23.01.04 art. 108]
[Anexa nr.3 al.6 exclus prin LP313 din17.07.03, MO163/01.08.03 art.662]
Funcţionar cu împuterniciri respective în structura reprezentativă a Republicii Moldova în organismul internaţional la care Republica Moldova este parte, dacă statutul juridic al acestei structuri nu este reglementat de altă lege
[Al.6 şi 7 introdus prin LP946 din 21.04.00, MO70/22.06.00]
Conducător de departament, de un alt organ al administraţiei publice din subordinea administraţiei publice centrale de specialitate; adjunctul lui
Conducător de subsecţie, controlor superior de stat al Curţii de Conturi
[Alin.7 în redacţia Legii nr.1572-XIII din 26.02.98]
Conducător de direcţie autonomă, conducător de secţie autonomă şi conducător de secţie din componenţa direcţiei ministerului, departamentului, conducător de serviciu, de un alt organ al administraţiei publice din subordinea administraţiei publice centrale de specialitate, adjuncţii lor, alte funcţii echivalente.
[Al.10 modificat prin LP504 din 11.12.03, MO254/25.12.03 art.1026]
Ajutor, purtător de cuvînt , referent, consultant, expert şi consilier din aparatul Preşedintelui Republicii Moldova, din aparatul Parlamentului, din aparatul Curţii Supreme de Justiţie, din Cancelaria de Stat, din minister şi departament.
[Al.modificat prin LP1428 din 28.12.00, MO8-10/25.01.01]
Conducător de direcţie, conducător de secţie, conducător de serviciu şi adjuncţii lor, consultant, specialist, alte funcţii echivalente din Secretariatul Curţii Constituţionale
[Alin.introdus prin Legea nr.1572-XIII din 26.02.98]
Şef de serviciu, şef de reprezentanţă, consilier al avocatului parlamentar, consultant din Centrul pentru Drepturile Omului.
[Alineat introdus prin LP56-XVI din 20.03.08, MO80/22.04.08 art.263]
Conducător de direcţie, conducător de secţie, conducător de serviciu şi alte funcţii echivalente din autoritatea administraţiei publice a unităţii teritoriale autonome cu statut special, din autoritatea administraţiei publice locale, precum şi din unitatea teritorială a departamentului, serviciului şi unui alt organ al administraţiei publice dun subordinea administraţiei publice centrale de specialitate, conducător de serviciu de stat de arhivă din raion, secretar şi viceprimar salarizat al autorităţii administraţiei publice locale
[Al.modificat prin LP1233 din 21.09.00, MO127/12.10.2000]
Conducător de direcţie, conducător de secţie, conducător de serviciu şi alte funcţii echivalente din instanţă judecătorească, procuratură, din serviciul diplomatic, serviciul fiscal, Centrul pentru Combaterea Crimelor Economice şi Corupţiei, din organele controlului vamal, securităţii statului, organele de interne, organele apărării, a căror activitate nu este reglementată prin acte legislative speciale privind statutul juridic al acestor autorităţi publice; adjuncţii lor.
[Anexa3 al.14 modificat prin LP1146 din 20.06.02, MO96/05.07.2002 art.707]
[Anexa 3 al.14 modificat prin LP543 din 12.10.01, MO141/22.11.01 art.1095]
Guvernator (başcan) al U.T.A.Găgăuzia
Preşedinte al Adunării Populare a U.T.A.Găgăuzia
Vicepreşedinte al Adunării Populare a U.T.A.Găgăuzia
Preşedinte al comisiei permanente a Adunării Populare a U.T.A.Găgăuzia
Primar general al municipiului
Primar al oraşului, satului (comunei), sectorului
Viceprimar al municipiului
Viceprimar al oraşului, satului (comunei), sectorului
Preşedinte, judecător şi judecător-asistent al Curţii Constituţionale
Preşedinte, vicepreşedinte, judecător, prim-judecător-asistent, judecător-asistent al Curţii Supreme de Justiţie
Procuror General, prim-adjunct al Procurorului General, adjunct al Procurorului General, procuror de toate nivelurile
Director al Serviciul de Informaţii şi Securitate şi adjuncţii lui
Preşedinte, membru al Consiliului Coordonator al Audiovizualului.
[Anexa nr.4 introdusă prin LP447-XVI din 28.12.06, MO51-53/13.04.07 art.239]

References: Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 11
 articolul 8

Articolul 12

Articolul 13

Articolul 14

Articolul 15

Articolul 17

Articolul 18

Articolul 19

Articolul 20

Articolul 21

Articolul 22

Articolul 24

Articolul 25

Articolul 26

Articolul 27

Articolul 28

Articolul 29

Articolul 30

Articolul 31